Die Tim Noakes dieet, goed of sleg? - Voelgoed
Tuis Voelgoed 'n Nuwe Jy Die Tim Noakes dieet, goed of sleg?
Die Tim Noakes dieet, goed of sleg?
As jy die Tim Noakes dieet volg, mag jy dalk wonder of daar enige nagevolge daaraan verbonde is.
Die Tim Noakes dieet is 'n hoë-vet, lae-koolhidraatdieet wat alreeds deur dokters en dieetkundiges bevraagteken word. Hierdie dieet veroorsaak dat mense gesonde voedselsoorte uitsluit.
Tim Noakes sluit die volgende voedingstowwe uit sy dieet:
Suiker (moet heeltemal verwyder word uit jou dieet)
Alle soet drankies insluitend koladrankies en versoete vrugtesap
Sommige hoë-energie vrugte soos piesangs
Koek en lekkers
Nageregte met suiker en koolhidrate
Plantolies, dit bevat hoë konsentrasies van omega 6 vetsure
Hy glo dat daar nie 'n noodsaaklikheid is aan hierdie voedingstowwe nie, maar sommige dieetkundiges stel voor dat voedselsoorte soos volgraan deel van jou dieet moet wees. Koolhidrate is ook belangrik omdat dit 'n onmiddellike bron van energie is. Dit beheer bloedsuikervlakke en hou dit stabiel, daarom word dit aanbeveel dat jy koolhidrate deel maak van jou dieet. Dit is veral belangrik in die wintermaande, omdat dit jou immuunstelsel ondersteun.
As jy 'n ongesonde dieet volg wat hoog in vet is, verhoog jy 'slegte' cholesterolvlakke wat hartaanvalle veroorsaak. Vir 'n gesonde hart word daar aanbeveel dat jy 'n afwisselende dieet volg, terwyl jy die inname van vet verminder. Vis, hoender, lae-vet suiwelprodukte en groente is goeie opsies. Alhoewel Tim Noakes se dieet vis, hoender en ander protiene behels, is dit ook hoog in vet wat oor die algemeen nie goed is vir 'n mens nie. Eet liewer onverfynde koolhidrate en volgraan produkte asook meer vrugte en groente vir die voldoende vitamiene en minerale. Vesel is ook aanbeveel.
Die Tim Noakes dieet is dus gevaarlik vir sekere mense, veral vir die met nierprobleme, hoë cholesterol en hartsiektes. Wanneer hierdie dieet dus vir 'n baie lang tydperk gevolg word kan dit gesondheidsrisiko's verhoog, daarom is dit baie belangrik dat jy jou dokter besoek voordat jy met hierdie dieet begin.